ΠΕΡΙΒΑΛΛΟΝ

Ο Βόρας ή Καιμακτσαλάν είναι το τρίτο ψηλότερο βουνό της Ελλάδας και βρίσκεται στο βόρειο τμήμα του νομού Πέλλας έως τα όρια με το νομό Φλώρινας. Συνεχίζεται και πέρα από τα σύνορα στην πλευρά των Σκοπίων. Η ψηλότερη κορυφή είναι το Καιμακτσαλάν ή καιμάκι (2156 μέτρα) της οποίας το όνομα είναι τούρκικο, αποδίδει ακριβώς το φαινόμενο της μεγάλης χιονόπτωσης, της ποσότητας και της ποιότητας του χιονιού που δέχεται το βουνό. Επίσης παραμένει χινοσκέπαστη για τουλάχιστον πέντε μήνες τον χρόνο. Ο Βόρας συνδέεται δυτικότερα με τα βουνά Πίνοβο (2156 μέτρα) και Τζένα (2182 μέτρα), τα οποία αποτελούν τμήμα της ίδιας οροσειράς. Καλύπτεται από δάση δρυός, οξιάς και πεύκης. Στον Βόρα λειτουργεί χιονοδρομικό κέντρο. Στην ψηλότερη κορυφή του υπάρχει μικρή εκκλησία, μνημείο Σέρβων πεσόντων του Α’ παγκοσμίου πολέμου. Επιπλέον, από τις δυτικές πλαγιές του Βόρα πηγάζει ο Μογλενίτσας, ο οποίος πριν τα αποστραγγικά έργα που πραγματοποιήθηκαν στην πεδιάδα των Γιαννιτσών ήταν το τμήμα του Λουδία και από τις νότιες ο ποταμός Εδεσσαίος.

ΑΘΛΗΜΑΤΑ

Το Καιμακτσαλάν προσφέρεται για πολλές δραστηριότητες που συνδυάζουν τη χαλάρωση και τη διασκέδαση. Μερικές από τις δραστηριότητες που μπορείτε να κάνετε στο Καιμακτσαλάν είναι πεζοπορία, ορειβασία, σκι, ποδήλατο βουνού, 4 επί 4, ιππασία, τοξοβολία, παραπέντε. Μια πανέμορφη και εύκολη διαδρομή για πεζοπορία είναι αυτή που καταλήγει στο «Ρέμα του Φλώρου». Η διαδρομή ξεκινά από την διασταύρωση του καταφυγίου φυσιολατρικού ομίλου Έδεσσας [Φ.Ο.Ε] στον Βόρα και φτάνει στο Ρέμα διασχίζοντας μία κατάφυτη τοποθεσία με πολλούς καταρράκτες. Η διαδρομή διαρκεί 60 λεπτά περίπου μαζί με την επάνοδο.

Αν θέλετε να νιώσετε την μοναδική εμπειρία της πτήσης με διπλό παραπέντε πάνω από τις κορυφές του Καιμακτσαλάν με θέα την λίμνη Βεγορίτιδα, μπορείτε να πάτε στην θέση κερασιές και από εκεί να απογειωθείτε στο ανεμοδρόμιο Παναγίτσας. Το χιονοδρομικό κέντρο Καιμακτσαλάν προσφέρει μεγάλες συγκινήσεις στους λάτρεις της περιεπέτειας και δράσης. Εκτός από το σκι μπορείτε να επισκεφτείτε το εκκλησάκι του Προφήτη Ηλία στα 2524 μέτρα, να κάνετε ατελείωτες βόλτες με τα snowmobiles και να δοκιμάσετε το Airboard Trail. Το Airboard Trail είναι φουσκωτές σανίδες ειδικές για κίνηση στο χιόνι και υπάρχει μια πίστα όπου μπορείτε να κινείστε με τα Airboard Trail. Επίσης, υπάρχει ειδικά διαμορφωμένη και περιφραγμένη πίστα για τους λάτρεις του snowboard, ενώ υπάρχει και ειδικευμένο προσωπικό για να βοηθάει τους επισκέπτες.

Τέλος, εκτός από τις στιγμές περιπέτειας μπορείτε να χαλαρώσετε στο Chalet του χιονοδρομικού κέντρου απολαμβάνοντας τον καφέ ή το τσάι σας.

* Ορειβασία: Είναι το άθλημα, χόμπι ή επάγγελμα , να μετακινείσαι με τα πόδια στα βουνά.

Εξοπλισμός: χάρτες, σακίδια, κράνη, αναρριχητική υπόδυση.

* Ορεινή πεζοπορία: Η ορεινή πεζοπορία, ή πολύ απλά το περπάτημα σε ορεινά πεδία, είναι η τεχνική με την οποία προσεγγίζουμε το βουνό για την ανάβαση, κατάβαση ή διάσχιση ορεινών συγκροτημάτων και η οποία δεν απαιτεί εξειδικευμένες γνώσεις και τεχνικό εξοπλισμό.
* Σκι: Το σκι ή χιονοδρομία είναι ένα χειμερινό άθλημα. Το σκι απαιτεί ειδικό εξοπλισμό και τα ιδιαίτερα χαρακτηριστικά του είναι οι ποικίλες καιρικές συνθήκες σε ορεινό έδαφος και οι αντικειμενικοί και υποκειμενικοί κίνδυνοι. Δεν υπάρχουν προγραμματισμένες τεχνικές κινήσεις όπως σε άλλα αθλήματα. Είναι ατομικό άθλημα και ο κάθε αθλητής χρησιμοποιεί ειδική προστατευτική ενδυμασία, παπούτσια και κατάλληλα πέδιλα. Το άθλημα του σκι περιλαμβάνεται στο πρόγραμμα των χειμερινών Ολυμπιακών Αγώνων.
* Τοξοβολία: Είναι ένα ολυμπιακό άθλημα. Υπάρχουν δύο κατηγορίες τόξων, τα ολυμπιακά και τα σύνθετα τόξα. Στους ολυμπιακούς αγώνες λαμβάνουν μέρος μόνο οι αθλητές που αγωνίζονται με ολυμπιακό τόξο. Ο κάθε αθλητής εντάσσεται σε μια κατηγορία ανάλογα με το είδος του αγώνα και την κατηγορία στην οποία εντάσσεται ο κάθε αθλητής. Για παράδειγμα στους ολυμπιακού αγώνες η επίσημη απόσταση για την κατηγορία γυναικών είναι 70m-60m-50m-30m. Για των ανδρών είναι 90m-70m-50m-30m. Ο στόχος στον οποίο καρφώνεται το βέλος αποτελείται από δέκα κύκλους, πέντε διαφορετικών χρωμάτων από μέσα προς τα έξω. Κάθε κύκλος αντιπροσωπεύει και ένα αριθμό βαθμών, ξεκινώντας από μέσα προς τα έξω.
* Ιππασία: Είναι ένα από τα αρχαιότερα αθλήματα. Η εφαρμογή ίδιων κανόνων αξιολόγησης και βαθμολόγησης ανδρών και γυναικών, καθώς επίσης και η επιβράδευση όχι μόνο του ιππέα ή της αρμαζόνας αλλά και του αλόγου, καθιστούν την ιππασία μοναδική ως άθλημα. Ο ιππέας ή η αρμαζόνα και το άλογο θεωρούνται μια ομάδα. Αποκτούνται χρόνια συστηματικής προσπάθειας προκειμένου να μπορούν να εκτελούν ασκήσεις δεξιοτεχνίας, ταχύτητας, αντοχής και υπερπήδησης εμποδίων. Η ιππασία είναι ολυμπιακό άθλημα από το 1900.